בס"ד

**מאחורי הקלעים השקופים של ויקיפדיה- עברית**

**מטרת השיעור מיומנות כתיבת טיעון:**

ברירת מידע רלוונטי מטקסט לצורך ביסוס טענה

כתיבת טיעון

**מטרות השיעור מיומנות שילוב ויקיפדיה בלמידה:**

היכרות עם מבנה הערכים בוויקיפדיה.

זיהוי המידע שניתן להסיק מהרכיבים "גרסאות קודמות" ו"דף שיחה"

חשיפה לרגישויות טקסטואליות-תרבותיות-ערכיות בטקסטים הנכתבים בוויקיפדיה.

איתור מידע וברירת מידע רלוונטי ללמידה.

**מיומנות המאה ה21**

שימוש בכלי תקשוב

ארגון מידע

הערכת מידע ברשת

**אוכלוסיית היעד**: תלמידי כיתה י"א

**נושא:** פעילות סיכום לכתיבת טיעון

משך זמן : 60 דקות

מהלך השיעור

לתלמידים תינתן האפשרות לבחור נושא אחד לכתיבת טיעון מתוך שלושת הנושאים:

* האם הטענות בדבר קיצור החופש הגדול מוצדקות?
* האם המסע לפולין של בני הנוער ללימוד השואה עדיף על פני המסע החלופי המתקיים בארץ?
* האם ניתן לכתוב ערך אובייקטיבי בויקיפדיה בנושא המעורר רגש תרבותי/דתי/פוליטי?

על פי הערך על עודד קוטלר ונאום הבהמות

התלמידים ייכנסו לוויקיפדיה ויקראו את הערך העוסק בנושא שבחרו (מצ"ב קישורים)

וימצאו בערך לפחות שלושה נתונים שיוכלו לבסס בעזרתם את טענתם, את טענת הנגד או את ההפרכה.

[החופש הגדול](https://he.wikipedia.org/wiki/החופש_הגדול)

[מסע בני הנוער לפולין](https://he.wikipedia.org/wiki/מסע_בני_נוער_לפולין)

[עודד קוטלר](https://he.wikipedia.org/wiki/עודד_קוטלר) (ניתן להגיע דרך הערך לשיח מרתק בנושא שיתופיות, חכמת ההמונים ועיסוק בערך בויקיפדיה המעורר שאלות פוליטיות/ רגשיות/ ערכיות)

המורה תעלה על הלוח את אחד מהערכים מויקיפדיה בפני המליאה.

התלמידים ישתפו במליאה איך הגיעו למידע הרלוונטי בתוך הערך ובררו את המידע הנדרש, מתוך תשובות התלמידים המורה תדגיש את המבנה של הערך בוויקיפדיה.

אם התלמידים לא יפנו מעצמם לחלונית של "שיחה" ו"גירסאות קודמות" המורה תפנה את התלמידים לחלוניות ותבקש מהתלמידים לברור עוד שני נתונים לביסוס טענתם.

כדאי לדון בכיתה על דרך כתיבת הערכים בויקיפדיה ע"י ההמון, על התנהלות השיח בין העורכים, על חשיבות האובייקטיביות של הכותבים ועוד.

התלמידים יכתבו מאמר טיעון המבוסס על המידע שבררו.